
 22.6.2013
 BG
 Официален вестник на Европейския съюз
 L 170/23
 РЕГЛАМЕНТ ЗА ИЗПЪЛНЕНИЕ (ЕС) No 592/2013 НА КОМИСИЯТА
 от 21 юни 2013 година
 относно техническия формат за предаването на европейските статистически данни за трайните насаждения в съответствие с Регламент (ЕС) No 1337/2011 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1337/2011 на Европейския парламент и на Съвета от 13 декември 2011 г. относно европейската статистика за трайните насаждения (1), и по-специално член 8, параграф 2 от него,
 като има предвид, че:
 (1)
 Регламент (ЕС) No 1337/2011 представлява рамката за производството на сравними европейски статистически данни относно трайните насаждения.
 (2)
 С оглед предаването на статистически данни относно плодовите и маслиновите насаждения следва да се уточнят структурата на данните и стандартът за обмен.
 (3)
 Мерките, предвидени в настоящия регламент, са в съответствие със становището на Постоянния комитет за земеделска статистика,
 ПРИЕ НАСТОЯЩИЯ РЕГЛАМЕНТ:
 Член 1
 Държавите членки изпращат статистическите данни за плодовите и маслиновите насаждения, посочени в приложение I към Регламент (ЕС) No 1337/2011, като използват стандарта „Statistical data and metadata exchange“ (SDMX). Данните се предоставят на Евростат чрез единната входна точка за данни с цел Комисията (Евростат) да има възможност да ги извлича с помощта на електронни средства.
 Член 2
 За изпращането на Комисията (Евростат) на статистически данни за плодовите и маслиновите насаждения се използва структурата на данни, посочена в приложението.
 Член 3
 Данни се докладват за всички единични задължителни променливи и агрегирани показатели.
 Член 4
 Данните се докладват в хектари (ha).
 Член 5
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 юни 2013 година.
 За Комисията
 Председател
 José Manuel BARROSO
 (1) ОВ L 347, 30.12.2011 г., стр. 7.
 ПРИЛОЖЕНИЕ
 Структура на данните за предаването на статистически данни за плодовите и маслиновите насаждения
 Информация, която се включва във файловете, които ще бъдат предадени:
 Таблица 1
 Списък на полетата
 Номер
 Поле
 Забележки
 1
 Регион
 Кодове по NUTS 1, определени в съответствие с Регламент (ЕО) No 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS), ОВ L 154, 21.6.2003 г.
 2
 Година
 Референтна година за данните (напр. 2012, 2017 и т.н)
 3
 Група на сорта
 Кодовете са дадени в таблица 2
 4
 Гъстота на насажденията
 Кодовете са дадени в таблица 3
 5
 Възраст на насажденията
 Кодовете са дадени в таблица 4
 6
 Стойност на наблюдението
 В хектари (ha)
 7
 Статус на наблюдението
 Списък със стандартни кодове
 8
 Поверителност на наблюдението
 Списък със стандартни кодове
 Таблица 2
 Списък на кодовете по групи сортове (групите в получер шрифт са задължителни)
 Ниво 1
 Ниво 2 Код и име на групата
 Ниво 3 Код и име на групата
 Ниво 4 Код и име на групата
 APD
 Ябълки — десертни сортове
 APD_BKP
 Boskoop rouge
